钦定古今图书集成/方舆汇编/职方典/第1147卷 > 《荆门路》王建
## 钦定古今图书集成/方舆汇编/职方典/第1147卷 > 《荆门路》王建

“江边行人暮悠悠，山头殊未见荆州。”岘亭西南路多
曲，栎林深深石簇簇。看炊红米煮白鱼，夜向鸡鸣店
家宿。南中三月蚊蚋生，黄昏不闻人语声。生纱帷棘
薄如雾，隔衣囋肤耳边鸣。欲明不待灯火起，唤得官
船过蛮水。女儿停客茅屋新，开门扫地桐花里。犬声
扑扑寒溪烟，人家烧竹种山田。巴云欲雨薰石热，麋
“鹿过江虫出穴。大蛇过处一山腥，野牛惊跳双角折。
斜分汉水横千山，山青水绿荆门关。向前问个长沙
路，旧是屈原沈溺处。谁家丹旐已南来，逢著流人从
此去。”月明山鸟多不栖，下枝飞上高枝啼。主人恋远
心不怿，罗衫卧对章台夕。红烛交横各自归，酒醒还
是他乡客。壮年留滞尚思家，况复白头在天涯。